Onwettige myners dood aangetref in JHB | Maroela Media
Onwettige myners dood aangetref in JHB
Die liggame van twee onwettige myners is Maandag in 'n ou myn in Primrose naby Germiston, Gauteng, opgespoor.
"'n Derde liggaam is vermoedelik steeds sowat 600m ondergronds in 'n ongebruikte myn," het lt.kol. Lungelo Dlamini, woordvoerder van die polisie, gesê. "Nooddienste het die mynreddingspan ontbied om die derde liggaam op te spoor."
Die reddingspoging sal na verwagting Dinsdag gedoen word.
"Twee lyke is deur ander onwettige myners bogronds gebring. Dié myners is tans in aanhouding."
'n Man, wat aanvoer dat hy onwettig gemyn het, beweer hy en 'n groep myners is deur onbekende mense aangeval. Verskeie skote is glo tydens die aanval gevuur. Drie van sy vriende is dood en hy is in die agterstewe geskiet.
"Hulle mynstof, selfone, kos, primusstofies en potte is glo gesteel. Ná die aanvallers weg is, het hy uit die skag gekom en die saak by die polisie aangemeld," het Dlamini verduidelik. "Agtien van die mans, wat vermoedelik Zimbabwiërs is, is in hegtenis geneem en sal van betreding, onwettige immigrasie, en moontlik onwettige mynaktiwiteite aangekla word, aangesien hulle met sakke vol mynstof aangetref is."
myn onwettig primrose
Foto's en video's: Blom slegs vir 'n paar uur te sien
Ek kan net eenvoudig nie verstaan hoekom praat julle van Germiston in Johannesburg nie!!! So word daar ook gepraat van Kempton Park in Johannesburg en ander Oos-Randse dorpe en stede wat skielik in Johannesburg is. Mense hierdie plekke is in Ekurhuleni en het net mooi niks met Johannesburg te doen nie. Johannesburg is 'nb metro op sy eie en die destydse Oos-Rand, nou Ekurhuleni, is 'n metro op sy eie, so hoekom dan die gebied sommer gerieflikheidshalwe by Johannesburg inlyf in julle beriggewing?